CELEX: 32012R0461
Language: fi
Date: 2012-05-31 00:00:00
Title: Komission asetus (EU) N:o 461/2012, annettu 31 päivänä toukokuuta 2012 , lyhyen aikavälin tilastoista annetun neuvoston asetuksen (EY) N:o 1165/98 ja komission asetusten (EY) N:o 1503/2006, (EY) N:o 657/2007 ja (EY) N:o 1178/2008 muuttamisesta teollisuuden uusia tilauksia koskevien muuttujien poistamiseen liittyvien muutosten osalta  ETA:n kannalta merkityksellinen teksti

1.6.2012   
            
            
               FI
            
            
               Euroopan unionin virallinen lehti
            
            
               L 142/26
            
         KOMISSION ASETUS (EU) N:o 461/2012,
   annettu 31 päivänä toukokuuta 2012,
   lyhyen aikavälin tilastoista annetun neuvoston asetuksen (EY) N:o 1165/98 ja komission asetusten (EY) N:o 1503/2006, (EY) N:o 657/2007 ja (EY) N:o 1178/2008 muuttamisesta teollisuuden uusia tilauksia koskevien muuttujien poistamiseen liittyvien muutosten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lyhyen aikavälin tilastoista 19 päivänä toukokuuta 1998 annetun neuvoston asetuksen (EY) N:o 1165/98 (1) ja erityisesti sen 17 artiklan b–g kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1165/98 luotiin yhteiset puitteet suhdannevaihteluja koskevien yhteisön lyhyen aikavälin tilastojen tuottamiselle ja vahvistettiin tarvittavat muuttujat tarjonnan ja kysynnän, tuotannontekijöiden sekä hintojen lyhyen aikavälin kehityksen analysoinnille.
            
         
               (2)
            
            
               Lyhyen aikavälin tilastoista annetun neuvoston asetuksen (EY) N:o 1165/98 täytäntöönpanosta ja muuttamisesta muuttujien määritelmien, muuttujien luettelon ja tietojen keruutiheyden osalta 28 päivänä syyskuuta 2006 annetulla komission asetuksella (EY) N:o 1503/2006 (2) säädettiin tavoitteiden ja muuttujien ominaispiirteiden määrittelystä.
            
         
               (3)
            
            
               Lyhyen aikavälin tilastoista annetun neuvoston asetuksen (EY) N:o 1165/98 täytäntöönpanosta Euroopan laajuisten otantajärjestelmien perustamisen osalta 14 päivänä kesäkuuta 2007 annetussa komission asetuksessa (EY) N:o 657/2007 (3) täsmennettiin lyhyen aikavälin tilastoja koskeviin Euroopan laajuisiin otantajärjestelmiin osallistuvien jäsenvaltioiden keskinäisen tiedottamisen säännöt ja ehdot.
            
         
               (4)
            
            
               Lyhyen aikavälin tilastoista annetun neuvoston asetuksen (EY) N:o 1165/98 sekä komission asetusten (EY) N:o 1503/2006 ja (EY) N:o 657/2007 muuttamisesta NACE:n ja CPA:n tilastollisia luokituksia koskevien muutosten osalta 28 päivänä marraskuuta 2008 annetulla komission asetuksella (EY) N:o 1178/2008 (4) päivitettiin Euroopan laajuisten otantajärjestelmien säännöt ja ehdot tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1893/2006 (5) sekä uuden tilastollisen toimialoittaisen tuoteluokituksen (CPA) vahvistamisesta ja neuvoston asetuksen (ETY) N:o 3696/93 kumoamisesta 23 päivänä huhtikuuta 2008 annetun Euroopan parlamentin ja neuvoston asetuksen (EY) N:o 451/2008 (6) hyväksymisen jälkeen.
            
         
               (5)
            
            
               Asetuksella (EY) N:o 1165/98 käyttöön otettujen teollisuuden uusia tilauksia koskevien muuttujien oli tarkoitus toimia tulevan tuotannon ennakoivana indikaattorina. Näiden muuttujien ennustuskapasiteetti on kuitenkin osoittautunut rajalliseksi, ja koska ne eivät ole onnistuneet tuottamaan vakaita ennusteita kaikissa jäsenvaltioissa, Euroopan tilastojärjestelmää käsittelevä komitea on sopinut, että teollisuuden uusia tilauksia koskeviin muuttujiin liittyvä tiedonkeruu olisi lopetettava tilastojen kehittämiseen ja tuottamiseen liittyvän priorisoinnin puitteissa ottaen huomioon vähennetyt resurssit ja Euroopan tilastojärjestelmään kohdistuvan taakan vähentämiseksi.
            
         
               (6)
            
            
               Teollisuuden uusia tilauksia koskevien muuttujien poiston toteuttamiseksi on tarpeen poistaa kaikki viittaukset näihin muuttujiin muuttujien luettelon, tilastojakson, muuttujien yksityiskohtaisuuden, tietojen toimittamisen määräaikojen, siirtymäkauden ja muuttujiin sovellettavien määritelmien yhteydestä samoin kuin muita kuin kotimaan uusia tilauksia koskevan Euroopan laajuisen otantajärjestelmän ehtoihin liittyen.
            
         
               (7)
            
            
               Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1165/98 liite A tämän asetuksen liitteen I mukaisesti.
   2 artikla
   Muutetaan asetuksen (EY) N:o 1503/2006 liite I tämän asetuksen liitteen II mukaisesti.
   3 artikla
   Korvataan asetuksen (EY) N:o 657/2007 1 ja 2 artikla seuraavasti:
   
      ”1 artikla
      Euroopan laajuisia otantajärjestelmiä voidaan soveltaa, kun laaditaan euroalueeseen ja muuhun kuin euroalueeseen jaoteltuja tilastoja asetuksen (EY) N:o 1165/98 liitteessä A määriteltyjen seuraavien kahden muuttujan osalta:
      
                  Muuttuja
               
               
                  Nimi
               
            
                  312
               
               
                  Muiden kuin kotimaan markkinoiden tuottajahinnat
               
            
                  340
               
               
                  Tuontihinnat
               
            2 artikla
      Edellä 1 artiklassa tarkoitettuihin Euroopan laajuisiin otantajärjestelmiin osallistuvien jäsenvaltioiden on toimitettava komissiolle (Eurostatille) tiedot ainakin liitteessä määritellyistä NACE-luokituksen mukaisista toimialoista muuttujan 312 osalta ja CPA-luokitukseen kuuluvista tuotteista muuttujan 340 osalta.”
   
   4 artikla
   Muutetaan asetuksen (EY) N:o 1178/2008 liite III tämän asetuksen liitteen III mukaisesti.
   5 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä toukokuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 162, 5.6.1998, s. 1.
   
      (2)  EUVL L 281, 12.10.2006, s. 15.
   
      (3)  EUVL L 155, 15.6.2007, s. 7.
   
      (4)  EUVL L 319, 29.11.2008, s. 16.
   
      (5)  EUVL L 393, 30.12.2006, s. 1.
   
      (6)  EUVL L 145, 4.6.2008, s. 65.
   
      LIITE I
      Muutetaan asetuksen (EY) N:o 1165/98 liite A seuraavasti:
      
                  1)
               
               
                  Muutetaan c kohta (Muuttujien luettelo) seuraavasti:
                  
                              a)
                           
                           
                              Poistetaan 1 kohdasta muuttujat ”130 Saadut uudet tilaukset”, ”131 Kotimaan uudet tilaukset” ja ”132 Muut kuin kotimaan uudet tilaukset”.
                           
                        
                              b)
                           
                           
                              Poistetaan 3 ja 8 kohta.
                           
                        
            
                  2)
               
               
                  Poistetaan e kohdasta (Tilastojakso) muuttujat 130, 131 ja 132 ja niitä koskevat tilastojaksot.
               
            
                  3)
               
               
                  Muutetaan f kohta (Muuttujien yksityiskohtaisuus) seuraavasti:
                  
                              a)
                           
                           
                              Korvataan 4 kohta seuraavasti:
                              
                                          ”4.
                                       
                                       
                                          Lisäksi kaikki muuttujat lukuun ottamatta liikevaihtoa (muuttujat 120, 121 ja 122) toimitetaan kaikista NACE Rev. 2:n pääluokissa B–E määritellyistä teollisuuden aloista ja komission asetuksessa (EY) N:o 586/2001 (1) määritellyistä teollisuuden koontiryhmistä.
                                       
                                    
                        
                              b)
                           
                           
                              Poistetaan 6 kohta.
                           
                        
                              c)
                           
                           
                              Korvataan 9 kohta seuraavasti:
                              
                                          ”9.
                                       
                                       
                                          Muun kuin kotimaan muuttujat (muuttujat 122 ja 312) toimitetaan eriteltyinä euroalueeseen ja muuhun kuin euroalueeseen. Erittelyä sovelletaan kaikkiin NACE Rev. 2:n pääluokissa B–E määriteltyihin teollisuuden aloihin, teollisuuden koontiryhmiin sekä NACE Rev. 2:n pääluokkaan (1 kirjain) ja kaksinumerotasoon. NACE Rev. 2:n pääluokkien D ja E tietoja ei vaadita muuttujan 122 osalta. Lisäksi tuontihintamuuttuja (muuttuja 340) toimitetaan eriteltynä euroalueeseen ja muuhun kuin euroalueeseen. Erittelyä sovelletaan kaikkiin CPA:n pääluokissa B–E määriteltyihin teollisuuden aloihin, teollisuuden koontiryhmiin sekä CPA:n pääluokkaan (1 kirjain) ja kaksinumerotasoon. Euroalueeseen ja muuhun kuin euroalueeseen erittelyn osalta komissio voi määritellä edellytykset 4 artiklan 2 kohdan ensimmäisen alakohdan d alakohdassa määriteltyjen Euroopan laajuisten otantajärjestelmien soveltamiselle. Nämä toimenpiteet, joiden tarkoituksena on muuttaa tämän asetuksen muita kuin keskeisiä osia täydentämällä sitä, hyväksytään 18 artiklan 3 kohdassa tarkoitettua valvonnan käsittävää sääntelymenettelyä noudattaen. Euroopan laajuisessa otantajärjestelmässä voidaan rajoittaa tuontihintamuuttujan soveltamisalaa tuotteiden tuontiin euroalueen ulkopuolisista maista. Jäsenvaltion, joka ei ole ottanut käyttöön euroa valuuttanaan, ei tarvitse toimittaa erittelyä euroalueeseen ja muuhun kuin euroalueeseen muuttujien 122, 312 ja 340 osalta.”
                                       
                                    
                        
            
                  4)
               
               
                  Poistetaan g kohdan (Tietojen toimittamisen määräajat) 1 kohdasta muuttujat 130, 131 ja 132 ja niitä koskevat määräajat ”1 kuukausi ja 20 kalenteripäivää”.
               
            
                  5)
               
               
                  Korvataan j kohdan (Siirtymäkausi) 3 kohta seuraavasti:
                  
                              ”3.
                           
                           
                              Siirtymäkausi, joka päättyy 11 päivänä elokuuta 2007, voidaan myöntää muuttujan 340 osalta ja muuttujia 122, 312 ja 340 koskevan euroalueeseen ja muuhun kuin euroalueeseen koskevan erittelyn osalta 18 artiklan 2 kohdassa säädettyä menettelyä noudattaen.”
                           
                        
            
         (1)  EYVL L 86, 27.3.2001, s. 11.”
   
   
      LIITE II
      Muutetaan asetuksen (EY) N:o 1503/2006 liite I seuraavasti:
      Muuttujat: Poistetaan muuttujat ”130 Saadut uudet tilaukset”, ”131 Kotimaan uudet tilaukset” ja ”132 Muut kuin kotimaan uudet tilaukset”.
   
   
      LIITE III
      Muutetaan asetuksen (EY) N:o 1178/2008 liite III seuraavasti:
      Poistetaan kohta ”132 MUUT KUIN KOTIMAAN UUDET TILAUKSET”.